Repneauk

Repneauk (ka räpnaauk, Lõuna-Eestis vinguauk või paja) oli avaus majaseina ülaosas, mille kaudu juhiti ruumist välja ving ning suits.

Repneauk paiknes enamasti saunas, mõnikord ka kambri või  rehetoa ukse kohal seinas. Ta oli mõeldud ruumi lõplikuks õhutamiseks (algne õhutus toimus ukse kaudu) ning valgustas ruumi, kuid oli klaasimata. Repneauk võis olla mitmesuguse kujuga - rombjas, ovaalne, kuusnurkne või poolringikujuline ning ta raiuti kahe palgi vahekohta. 

Repneaugu ehk ürgakna sulgemiseks kasutati algselt heina- või samblatuusti, vahel ka räbalaid, mida nimetati repnetropp. Hoone kütmise ajal võeti repnetropp eest ning lasti suits ja ving välja. Hiljem hakati kasutama avause katteks lükandluukiEesti etnograafia sõnaraamat. Koostanud Arvi Ränk, toimetanud Õie Ränk. Tallinn 1995. lk 179.

Tõuke korstnate ehitamiseks andis uue tulekolde – pliidi – ilmumine.

 Viited 

Välislingid
Repneauk, Eesti Vabaõhumuuseum

Kategooria:Etnograafia
Kategooria:Taluarhitektuur